તા. 24ના રોજ આપના પ્રયત્નો છતાં આપના કાર્યમાં અપેક્ષિત સફળતા નહીં મળે. ધન હાનિનો યોગ છે માટે આર્થિક આયોજનમાં ખૂબ જ સાવચેત રહેવું. માનસિક સ્થિતિ વધુ ડામાડોળ રહેવાથી શક્ય હોય ત્યાં સુધી મહત્વના નિર્ણયો લેવું ટાળજો. યુવાનો યોગ્ય માર્ગદર્શનના અભાવે કોઈ ખોટો નિર્ણય ન લે તેનું ધ્યાન રાખવું. તા. 25 અને 26 દરમિયાન કોઈ નોકરીના ઇન્ટરવ્યુ માટેનો પત્ર મળશે કે પછી જવાનું થશે. પરિવારના સંબંધોમાં મજબૂતી અને સુધારો આવશે. સમય એકંદરે શાંતિપુર્વક પસાર થશે. સંતાનના વિવાહ માટે વાત થઇ શકે છે. પ્રણય પ્રસંગોમાં સાવધાની રાખવી જરુરી છે, અન્યથા ભંગાણ થઈ શકે છે. ગુપ્ત રાખેલા સંબંધો જાહેર થવાની પણ શક્યતા છે. વિદ્યાર્થીઓને જો સફળતા મેળવવી હોય તો મહેનત કરવી જ પડશે. તા. 27 થી 29 દરમિયાન શત્રુઓ આપને હરાવવા માટે ધમપછાડા કરશે પરંતુ સફળ નહીં થઇ શકે. કોઈ જમીન-મિલકતનો સોદો થઇ શકે છે. કામ-કાજમાં મન લાગશે. જીવનસાથી જોડે અગાઉ કોઈ મુદ્દે ગેરસમજ હશે તો દૂર થશે. ઘર-પરિવારમાં સ્થિતિ એકંદરે સંતોષજનક રહેશે. આપના આત્મવિશ્વાસમાં વધારો થશે જેથી અઘરા કાર્યો પણ સરળ લાગશે. તમે પાર્ટી અથવા જાહેરજીવનમાં સક્રીય થઈને મન પ્રફુલ્લિત કરવાનો પણ પ્રયાસ કરશો. તા. 30ના રોજ સ્થિતિ અનુકૂળ રહેશે. આપનું ધારેલું કાર્ય પૂર્ણ થવાની સંભાવના છે. નાણાંના નવા સ્ત્રોતો ઉભા કરવા માટે તમે સક્રીય થશો અને તેમાં મહદ અંશે સફળતા મળે.